# Albert Einstein

## Inteligencia, myseľ, fantázia, intuícia, tvorivosť, charakter

„Väčšina ľudí si myslí, že intelekt robí veľkého vedca. Nemajú pravdu. Robí to charakter.“

„Intelekt má ostré oko pre metódy a nástroje, ale je slepý voči cieľom a hodnotám.“

„Predstavivosť je omnoho dôležitejšia, než vedomosti.“

„Logika ťa dostane z bodu A do bodu B. Predstavivosť ťa dostane všade.“

„Základné zákony nie je možné objaviť logickou cestou. Existuje len intuícia, ktorej pomáha cit pre chápanie zákonitostí, ktoré sa za určitým javom skrývajú.“

„Na ceste k poznaniu má rozum málo čo hľadať. Príde okamih uvedomenia, nazvi to intuíciou alebo čímkoľvek, čo chceš a riešenie príde k tebe a nevieš ako alebo prečo.“

„Ak je neporiadok na stole odrazom neporiadku v mysli, čo potom odráža prázdny stôl?“

„Žil som v samote na vidieku a všimol som si, ako jednotvárnosť pokojného života stimuluje tvorivú myseľ.“

## Veda a štúdium (pravý vedec)

„Dôležitá vec je neprestať sa pýtať.“

„Keď spoznáš hranice svojich možností, môžeš ich začať prekračovať.“

„Najkrajšia vec, ktorú môžeme objaviť je záhada.“

„Kto sa nedokáže ničomu diviť, je už duševne mŕtvy.“

 „Látke porozumiete bezpečne iba vtedy, keď ste ju schopný vysvetliť vlastnej babičke“

„Ak to nevieš vysvetliť jednoducho, potom tomu dostatočne nerozumieš.“

„Pokiaľ by som mal k dispozícií hodinu na zvládnutia problému, na ktorom by závisel môj život, strávil by som 40 minút jeho štúdiom, 15 minút jeho analýzou a 5 minút jeho riešením.“

 „Moja vedecká činnosť nie je motivovaná ničím iným než neodolateľnou túžbou preniknúť do tajomstva prírody. Moja láska k poznaniu a túžba prispieť k zlepšeniu životných podmienok človeka sú tak späté s mojimi vedeckými záujmami.“

## Pravda

„Nikde neleží pravda na povrchu.“

„Úsilie o pravdu musí byť nadradené akémukoľvek inému úsiliu.“

„Kto chce povedať pravdu, nech prenechá eleganciu svojmu krajčírovi.“

## Poslanie inteligencie (zmysel života)

„Ťaživé problémy, ktorým čelíme nemôžu byť vyriešené na rovnakej úrovni myslenia, na akej vznikli.“

„Samotári majú čas premýšľať, hľadať pravdu, poddávať sa zvedavosti. Buďte samotár a váš život bude mať význam.“

„Nechci byť človekom, ktorý je úspešný, ale človekom čo za niečo stojí.“

 „Nikdy nerezignuj na to, čo chceš naozaj robiť. Človek s veľkými snami je mocnejší, ako ten so všetkými faktami.“

„Aby sme išli po tomto svete správnou cestou, treba sa obetovať až do konca. Poslanie človeka nespočíva v tom, aby bol šťastný. Človek musí pre ľudstvo objaviť niečo veľké.“

„Človek môže v živote, krátkom a plnom nebezpečenstva, nájsť zmysel len vtedy, keď sa venuje práci pre spoločnosť.“

„Život jednotlivca má zmysel iba do tej miery, ako pomáha zušľachťovať a skrášľovať život každého živého stvorenia. Život je posvätný, to znamená, že je najvyššou hodnotou, ktorej sú podriadené všetky ostatné hodnoty.“

## Pokora a rešpekt

„Za svoj dlhý život som pochopil jedno – v porovnaní s objektívnou realitou je naše veda detinská a jednoduchá, ale predsa je tým najlepším, čo vôbec máme.“

„Možno si predstavujete, že sa pozerám späť na svoje dielo s pokojným zadosťučineným. Ale keď sa na to pozrieme bližšie, vlastne na ňom nič nie je. Neobsahuje jedinú koncepciu, jediné poňatie, o ktorom by som bol presvedčený, že pretrvá, a ja sám sa pýtam, či som vôbec na správnej ceste. Lenže súčasníci vo mne vidia zároveň kacíra a zároveň spiatočníka, ktorý aby som tak povedal, prežil sám seba.“

„Rozdiel medzi mnou a väčšinou takzvaných ateistov je pocit naprostej pokory pred neuchopiteľným tajomstvom a harmóniou kozmu.“

„Známkou skutočného poznávania je vždy prirodzená pokora. Človek zmĺkne v úžase pred skutočnosťou, cíti sa ako nepatrná súčasť dokonalého rádu...“

„Niet nič na svete, čoho by som sa nemohol kedykoľvek vzdať.“

„Aby ma Osud potrestal za moje pohŕdanie autoritou, urobil zo mňa samého autoritu.“

„Otázka, ktorá ma niekedy doháňa k popletenosti: Som ja alebo ostatní šialení?“

„Isaac Newton, prepáč mi, neprišiel som aby som ťa zhodil z piedestálu najvyššej múdrosti, to predsa nemôže nikto; prišiel som, aby som ťa ešte viac oslávil. Ty si našiel jedinú existujúcu cestu, ktorá bola v tvojom čase možná, a ktorú okrem teba nikto nevidel. Pojmy, ktoré si vytvoril sú ešte aj teraz v našom čase platné a unikátne, aj keď vieme, že ich možno doplniť, rozšíriť, pretože máme k dispozícii také nástroje myslenia, ktoré tvoja doba ešte nemohla poznať.“

## Hodnota človeka

 „Hodnotenie človeka má vychádzať z toho, čo dáva, nie z toho, čo je schopný získať.“

 „Skutočná hodnota človeka je v prvom rade určovaná tým, nakoľko a v akom zmysle sa dokázal oslobodiť od svojho ja.“

## Príležitosť pre individuálny rozvoj

„Všetko, čo je hodnotné v ľudskej spoločnosti, závisí od príležitosti pre rozvoj, ktorá sa poskytuje jednotlivcovi.“

## Kritika vzdelávacieho systému

„Je takmer zázrak, že dnešné vyučovacie metódy doposiaľ nezadusili svätú zvedavosť.“

„Radšej podstúpim hocijaký trest, len nech sa nemusím učiť naspamäť.“

„[Nenosím] vo svojej hlave takéto informácie nakoľko ich možno ľahko vyčítať z kníh. [... ] Hodnota vysokoškolského vzdelania nespočíva v naučení sa mnohých faktov, ale vo vycvičení mysle myslieť.“

 „Matematika je jediný skutočne zaručený spôsob, ako sa zblázniť.“

„Študent nie je nádoba, ktorú treba naplniť, ale fakľa, ktorú treba zapáliť.“

„Zo školy by mal vychádzať mladý človek ako harmonická osobnosť, nie ako špecialista.“

„Výchova by mala podporovať pocit zodpovednosti, a nie oslavovať moc a úspech.“

„Nie je dôležité, čo si dokázal v škole, ale to, čo dokážeš v živote.“

„Je veľmi vážnou chybou domnievať sa, že radosť z pochopenia a skúmania môže byť presadzovaná prostriedkami, ako je nátlak alebo pocit povinnosti.“

„Prehnane súťaživý postoj je vštepovaný do študenta, ktorý je vychovávaný k uctievaniu zištného úspechu ako príprava na jeho budúcu kariéru. Náš celý vzdelávací systém týmto zlom stráda.“

## Rozbíjanie predsudkov a konvenčného myslenia (silná kritika ľudstva a priemerného človeka)

„Je to ale smutná epocha, keď je ľahšie rozbiť atóm, než zničiť predsudky.“

„Málokto je schopný nevzrušene a nahlas prejaviť názor, ktorý je v protiklade s predsudkami ostatných: väčšina ľudí sa k takémuto názoru ani nedopracuje.“

„Veľké osobnosti vždy narážali na odpor priemerných ľudí. Priemerná osobnosť nie je schopná rozumieť človeku ktorý odmietol slepo sa držať konvenčných zvyklostí a namiesto toho sa rozhodol vyjadrovať svoj názor odvážne a úprimne.“

„Veľké duše sa vždy stretali s násilným odporom u tých s priemernou mysľou.“

 „Je málo takých, ktorí sa dívajú vlastnými očami a cítia vlastným srdcom. Na ich sile bude záležať, či ľudia znova klesnú do otupelosti, ktorú oslepené davy zjavne dnes považujú za cieľ.“

 „Ten, kto nasleduje dav, sa obvykle ďalej než ostatní nedostane. Ten, kto chodí sám, sa pravdepodobne ocitne i v miestach, kde ešte nikto nikdy nebol.“

„Definícia šialenstva je robiť rovnakú vec znova a znova a očakávať iné výsledky.“

 „Čím viac sa človek pokúša vyhnúť utrpeniu, tým viac trpí, pretože ho začínajú mučiť nepodstatné alebo bezvýznamné veci.“

„Prevaha hlupákov je nepremožiteľná a naveky istá. Hrôzu tyranstva naproti tomu zmierňuje nedostatok dôslednosti.“

„Svet je chudobný na princípy, ale ohromne bohatý na štruktúry.“

„Prečo nám skvelá technika, ktorá šetrí prácu a uľahčuje život priniesla doteraz tak málo šťastia? Odpoveď je jednoduchá: pretože sme sa ju nenaučili rozumne používať.“

„Uvoľnenie sily atómu zmenilo všetko okrem spôsobu nášho myslenia. Riešenie tohto problému drieme v ľudských srdciach. Keby som to len vedel, vyučil by som sa na hodinára.“

„Majetok, viditeľný úspech, popularita, luxus - pre mňa boli tieto veci vždy hodné opovrhnutia. Som presvedčený, že jednoduchý, nenáročný spôsob života je najlepší pre každého, najlepší pre telo a myseľ.“

## Kritika náboženstiev

„Zdá sa mi že idea osobného boha je antropologický koncept, ktorý nemôžem brať vážne. Takisto si neviem predstaviť nejakú vôľu alebo cieľ mimo ľudskej sféry... Veda bola obvinená z podrývania morálky, ale toto obvinenie je nespravodlivé. Ľudské etické správanie by malo byť založené na pochopení, vzdelaní a sociálnych väzbách a potrebách; žiadny náboženský základ nie je potrebný. Človek by na tom bol dosť biedne keby musel byť ovládaný strachom z trestu a nádejou na odmenu po smrti.“

„Duchovný život mnohých stroskotáva preto, lebo nehľadajú Boha pre neho samého, ale aby od neho niečo dostali. Tak nám Božie dary často prekážajú, aby sme došli k samému Bohu, stavajú sa ako múr medzi nás a Boha. Človeka nemáme hodnotiť podľa toho, čo získal, ale čo dal.“

„Len ten, kto sa odváži pozrieť za horizont poznania povoleného ortodoxnými autoritami, môže rozšíriť svoj vlastný horizont na úroveň poznania bohov.“

## Názory na politiku a vládu

„Politický vodcovia i vlády vďačia za svoje postavenie z časti proste moci, z časti tomu, že si ich ľudia zvolili. Nedajú sa považovať za predstaviteľov duchovne a morálne vyššie postavenej časti národa.“

„Nacionalizmus je detská choroba. Sú to osýpky ľudského rodu.“

„Toto hrdinstvo na povel, toto nezmyselné násilie, táto prekliata nadutosť vlastenectva - ako intenzívne nimi pohŕdam.“

„Viera, že bezpečnosť národa sa dá dosiahnuť zbrojením, je osudnou iróniou.“

 „Som pevne presvedčený, že vášnivá vôľa po spravodlivosti a pravde urobila viac pre zlepšenie podmienok v spoločnosti, než vypočítavá politická chytrosť, ktorá nakoniec vyvoláva všeobecnú nedôveru. Kto môže pochybovať o tom, že Mojžiš bol lepším vodcom ľudstva než Machiavelli?“

„Po každom násilníckom autokratickom systéme nasleduje úpadok, pretože násilie nevyhnutne priťahuje morálne menejcenných ľudí. Čas dokázal, že po význačných tyranoch nasledujú darebáci.“

## Relativita vnímania času

 „Hodinka na lone vášho milého sa zdá minútkou, minútka na horúcej peci sa zdá hodinou. To je relativita.“

## Hlboká filozofia a tajomstvo života

„Ľudská bytosť je súčasťou celku, ktorý nazývame "vesmír", súčasť ohraničená v čase a priestore. Prežíva seba samú, svoje myšlienky a pocity, ako niečo oddelené od zbytku – je to druh optického klamu vlastného vedomia. Tento klam pre nás predstavuje akési väzenie, obmedzuje nás na naše vlastné túžby a vzťah k niekoľkým blízkym osobám. Našou úlohou musí byť oslobodiť sa z tohto väzenia tým, že rozšírime okruh svojho súcitu tak, aby zahrnul všetky živé stvorenia a prírodu v celej jej kráse.“

 „Je celkom možné, že za našim zmyslovým vnímaním sa skrývajú celé svety, o ktorých nemáme ani potuchy.“

## Temná prognóza budúcnosti ľudstva

„Osud ľudí ako celku bude taký, aký si zasluhujú.“

„Potrebujeme podstatne nový spôsob myslenia, pokiaľ má ľudstvo prežiť.“

„Neviem ako sa bude bojovať v tretej svetovej vojne, ale vo štvrtej to budú palice a kamene.“

„Technický pokrok je ako sekera v rukách patologického zločinca.“

 „Bez etickej kultúry ľudstvo nemožno zachrániť.“

## Láska a manželstvo

 „Skutočná láska nemôže vzniknúť na prvý pohľad. Na prvý pohľad môže vzniknúť len začiatok skutočnej lásky.“

„Manželstvo je otroctvo v kultúrnom rúchu a odporuje ľudskej prirodzenosti.“